पाएं अपने शहर की ताज़ा ख़बरें और फ्री ई-पेपरडाउनलोड करें
जिले में चल रहे कोरोना टीकाकरण अभियान पर वैक्सीन की किल्लत ने ब्रेक लगा दिया है। वैक्सीन का स्टॉक सीमित होने के चलते केंद्रों की संख्या भी बेहद कम हो गई है, वहीं प्राइवेट अस्पतालों में टीकाकरण पर पूर्णत: विराम लग गया है।
अब तक जिले को मिल रहे वैक्सीन के कोटे से ही निजी अस्पतालों को वैक्सीन के डोज दिए जा रहे थे, लेकिन अब प्राइवेट अस्पतालों को वैक्सीनेशन शुरू करने के लिए स्वयं वैक्सीन खरीदनी होगी और ऐसा होने में वक्त लग सकता है।
निजी अस्पतालों में टीके नहीं लगने से ऐसे सीनियर सिटीजन ज्यादा परेशान हैं, जिन्होंने पहला डोज निजी अस्पताल में लगावाया था और दूसरे डोज की बारी आने पर जब वहाँ जा रहे हैं, तो उन्हें खाली हाथ लौटना पड़ रहा है। अधिकारियों का कहना है कि 3 मई को जिले में वैक्सीन की नई खेप आ सकती है, जिसके बाद नए सेशन रखे जा सकेंगे।
तो कैसे लगेगा दूसरा डोज?
प्राइवेट अस्पतालों में पहला डोज लगवा चुके हितग्राही, सेकेंड डोज किसी भी शासकीय केंद्र से नि:शुल्क लगवा सकेंगे। इस बात का ध्यान रखें कि पहला डोज जिस वैक्सीन का लगा है, उसी वैक्सीन का दूसरा डोज लगवाएँ। केंद्र पहुँचने पर इस बात की तस्दीक कर लें।
आज सिर्फ 2 केंद्रों पर टीकाकरण
स्वास्थ्य विभाग द्वारा आज जिले में टीकाकरण के सिर्फ 2 केंद्र ही बनाए गए हैं। जिला अस्पताल विक्टोरिया में जहाँ कोविशील्ड का प्रथम एवं द्वितीय डोज लगाया जाएगा, वहीं मनमोहन नगर सरस्वती स्कूल में चल रहे वैक्सीनेशन सेंटर में कोवैक्सीन के सेकेंड डोज लगाए जाएँगे, यहाँ प्रथम डोज नहीं लगाया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn